CELEX: 32019R1811
Language: el
Date: 2019-10-23 00:00:00
Title: Εκτελεστικός κανονισμός (ΕΕ) 2019/1811 της Επιτροπής της 23ης Οκτωβρίου 2019 σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

30.10.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 278/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/1811 ΤΗΣ ΕΠΙΤΡΟΠΗΣ
         της 23ης Οκτωβρίου 2019
         σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
         Εκτιμώντας τα ακόλουθα:
         
                     (1)
                  
                  
                     Για να εξασφαλιστεί η ομοιόμορφη εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.
                  
               
                     (2)
                  
                  
                     Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
                  
               
                     (3)
                  
                  
                     Κατ’ εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.
                  
               
                     (4)
                  
                  
                     Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακού Κώδικα,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
         
         
            Άρθρο 2
            Οι δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 23 Οκτωβρίου 2019.
            
               
                  Για την Επιτροπή
               
               
                  εξ ονόματος του Προέδρου
               
               Stephen QUEST
               
                  Γενικός Διευθυντής
               
               
                  Γενική Διεύθυνση Φορολογίας και ΤελωνειακήςΈνωσης
               
            
         
         
            (1)  ΕΕ L 269 της 10.10.2013, σ. 1.
         
            (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
      
      
         
            
               ΠΑΡΑΡΤΗΜΑ
            
            
                        Περιγραφή των εμπορευμάτων
                     
                     
                        Κατάταξη (κωδικός ΣΟ)
                     
                     
                        Αιτιολογία
                     
                  
                        (1)
                     
                     
                        (2)
                     
                     
                        (3)
                     
                  
                        Κινητή αυτοϊσορροπούμενη ηλεκτροκίνητη μηχανή, καλούμενη «ρομπότ τηλεπαρουσίας». Αποτελείται από τα ακόλουθα κύρια στοιχεία που βρίσκονται εντός ενιαίου περιβλήματος με δύο τροχούς τοποθετημένους επί άξονα:
                        
                                    —
                                 
                                 
                                    μετρητή επιτάχυνσης και γυροσκόπιο,
                                 
                              
                                    —
                                 
                                 
                                    ηλεκτρικό κινητήρα,
                                 
                              
                                    —
                                 
                                 
                                    μονάδα Bluetooth,
                                 
                              
                                    —
                                 
                                 
                                    επαναφορτιζόμενη μπαταρία.
                                 
                              Το είδος διαθέτει ρευματολήπτη για την επαναφόρτιση της μπαταρίας, λαμπτήρα κατάστασης και κάθετο τηλεσκοπικό στύλο με μηχανοκίνητο έλεγχο ύψους. Ο στύλος έχει στην κορυφή του αποσπώμενη υποδοχή υπολογιστή-ταμπλέτας («ταμπλέτα»). Η υποδοχή είναι εξοπλισμένη με θύρα USB για τη φόρτιση της ταμπλέτας.
                        Το είδος μπορεί να είναι τηλεχειριζόμενο απλώς με τη χρήση συμβατής συσκευής (ταμπλέτας κ.λπ.) η οποία διαθέτει λειτουργία ασύρματης επικοινωνίας με τη χρήση Bluetooth.
                        Το είδος χρησιμοποιείται για τη μεταφορά και την ανύψωση ή το χαμήλωμα της ταμπλέτας, καθώς και για την ηλεκτρική τροφοδοσία της ταμπλέτας.
                        Βλέπε εικόνα (*).
                     
                     
                        8428 90 90 
                     
                     
                        Η κατάταξη καθορίζεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας, από τη σημείωση 3 του Τμήματος XVI, καθώς και από το κείμενο των κωδικών ΣΟ 8428, 8428 90  και 8428 90 90 .
                        Το είδος απλώς μετακινεί την ταμπλέτα και την τροφοδοτεί με ηλεκτρικό ρεύμα. Δεν δίνει στην ταμπλέτα τη δυνατότητα να επιτελεί λειτουργίες πέραν αυτών για τις οποίες προορίζεται. Επομένως, το είδος δεν καθιστά δυνατή την προσαρμογή της ταμπλέτας σε συγκεκριμένη εργασία, ούτε της προσδίδει πρόσθετες δυνατότητες, ούτε την καθιστά ικανή να εξασφαλίσει την εκτέλεση ειδικού έργου σε συνδυασμό με την κύρια λειτουργία της (βλέπε απόφαση της 16ης Ιουνίου 2011, Unomedical, C-152/10, EU:C:2011:402, σκέψη 29 και βλέπε επίσης τις Επεξηγηματικές Σημειώσεις του Εναρμονισμένου Συστήματος για την κλάση 8473, δεύτερη παράγραφος).
                        Κατά συνέπεια, αποκλείεται η κατάταξη στην κλάση 8473 ως εξάρτημα που προορίζεται αποκλειστικά ή κύρια για τις μηχανές ή συσκευές των κλάσεων 8470 μέχρι 8472.
                        Αποκλείεται η κατάταξη στην κλάση 8479 ή στην κλάση 8543, επειδή το είδος επιτελεί αρκετές από τις λειτουργίες των μηχανών που αναφέρονται στις κλάσεις του κεφαλαίου 84 ή 85 (Τμήμα XVI), όπως λειτουργίες ανύψωσης και μετακίνησης (μεταφορά και ανύψωση ή χαμήλωμα της ταμπλέτας), ηλεκτρική τροφοδοσία συσκευής και λειτουργία επικοινωνίας με τη χρήση πρωτοκόλλου Bluetooth.
                        Δυνάμει της σημείωσης 3 του Τμήματος XVI, το είδος πρέπει να καταταχθεί ως συσκευή ανάλογα με την κύρια λειτουργία που χαρακτηρίζει το σύνολο.
                        Το είδος προορίζεται να μεταφέρει και να ανυψώνει ή να χαμηλώνει μια ταμπλέτα και, επομένως, αυτή είναι η κύρια λειτουργία του κατά την έννοια της σημείωσης 3 του Τμήματος XVI. Οι άλλες λειτουργίες είναι βοηθητικές.
                        Ως εκ τούτου, το είδος πρέπει να καταταγεί στον κωδικό ΣΟ 8428 90 90  ως άλλη μηχανή για την ανύψωση, τη φόρτωση, εκφόρτωση ή τη μετακίνηση.
                     
                  
               
            
               (*1)  (*) Η εικόνα έχει αποκλειστικά ενημερωτικό σκοπό.